Քաղաքագետ եւ պատգամավոր Հմայակ Հովհաննիսյանը զարմացած է այն հրճվանքի վրա, որով խորհրդարանական ընդդիմությունը սկսել է ծափ տալ Վենետիկից վերադարձած սահմանադրական բարեփոխումների փաթեթին ու որոշել է դառնալ այդ նախագծի կնքահայրը: Ըստ պատգամավորի, եթե Սահմանադրության այս տարբերակն ընդունվի, դա կնշանակի, որ մենք խոշոր քայլ ենք անում դեպի պառլամենտական պետություն, որովհետեւ այդ բարեփոխումներով զգալիորեն մեծանում է խորհրդարանի դերը: Իսկ դա իր հերթին նշանակում է, որ իշխանության բուրգում դոմինանտ դերը պատկանելու է խորհրդարանին ու մասնավորապես՝ ԱԺ մեծամասնությանն իր նշանակած վարչապետով: